- 99 — 



fjærne Tidsrum vil snart kunne optegnes med sikrere Træk end efter 

 skrevne Kilder. 



Men allerede her kan det efter ovenstaaende Udvikling siges, 

 at Dværghveden, der engang dyrkedes i Danmark, men som for saa 

 lang Tid siden er forsvunden herfra, at intet skriftligt Vidnesbyrd 

 fortæller om dens Dyrkning hos os, endnu ved det 19. Aarhundredes 

 Begyndelse har spillet en vigtig Rolle for Hvedeavlen i det mellemste 

 Sverige, hvor vi ad historisk Vej har kunnet følge den tilbage til 

 Linné 's Tid. 



I disse Egne dyrkes den endnu. Her, hvor Grænsen for Hvedens 

 Trivsel drages af Naturens ublide Kaar, har Dværghveden fundet 

 sit sidste Fristed i Norden og under stadig Kamp mod de fra Syd 

 fremtrængende Erobrere hævdet Herredømmet over den sidste Rest 

 af et fordum mægtigt Rige. 



